Η κατασκευή ιστοσελίδων περιλαμβάνει το «κλείδωμα» ενός domain name, τη φιλοξενία σε server, τη δημιουργία και τον σχεδιασμό των σελίδων. Με άλλα λόγια, οι developers φτιάχνουν τον εικονικό χώρο μέσα στον οποίο τοποθετούν ό,τι εσείς τους ζητήσετε. Οι digital marketers της Lithos Digital διαθέτουν τράπεζα φωτογραφιών και έχουν πρόσβαση σε εικόνες χωρίς πνευματικά δικαιώματα από όπου οι προγραμματιστές μας μπορούν να αντλήσουν υλικό και να το χρησιμοποιήσουν στο site σας, για να γίνει πιο ελκυστικό. Είναι σημαντικό όμως οι πελάτες να παρέχουν στους developers ένα αρχείο με φωτογραφίες των προϊόντων και του γραφείου τους σε καλή ανάλυση, ώστε να μπορούν οι επισκέπτες της ιστοσελίδας να δουν με τα μάτια τους το έργο της επιχείρησης. Επιτακτική είναι η ανάγκη παροχής φωτογραφιών, όταν πρόκειται για ένα eshop, ώστε να γνωρίζουν οι επισκέπτες τι πρόκειται να αγοράσουν.
Όσο για τα κείμενα που θα εμφανίζονται στο site, δεν υπάρχει λόγος ανησυχίας, αφού μια ομάδα πολύπειρων copywriters αναλαμβάνει να φέρει εις πέρας την απαιτητική και απαραίτητη για την επιτυχία του site σας εργασία της συγγραφής τους. Όταν λέμε κείμενα, εννοούμε το γράψιμο και την παράθεση σημαντικών πληροφοριών, όπως μια σύντομη αφήγηση της ιστορίας της επιχείρησης από την ίδρυσή της μέχρι σήμερα, μια αναφορά στις αξίες της, τους λόγους που την κάνουν να ξεχωρίζει από τον ανταγωνισμό, μια αναλυτική περιγραφή των υπηρεσιών και των προϊόντων της και τους τρόπους επικοινωνίας. Όλες αυτές οι λεπτομέρειες θα πρέπει να αποτυπώνονται σε έναν online λόγο που καταφέρνει να είναι ενθουσιώδης και ταυτόχρονα επαγγελματικός. Η επίτευξη ενός συγγραφικού τόνου που είναι φιλικός και σοβαρός, που εμπνέει ασφάλεια και αξιοπιστία είναι κάτι που ξέρουν καλά οι κειμενογράφοι της Lithos Digital και καταφέρνουν με μια μόλις πρόταση να τραβήξουν και να κρατήσουν το ενδιαφέρον των επισκεπτών της ιστοσελίδας. Παράλληλα, η δομή και το λεξιλόγιο είναι σκόπιμα επιλεγμένα, για να κερδίσουν την εύνοια της Google και να εμφανίζει τα κείμενά τους στις πρώτες θέσεις των αποτελεσμάτων της. Εσείς θα χρειαστεί μονάχα να μιλήσετε στους copywriters για τη δουλειά σας, να τους τονίσετε τι θα πρέπει να προσέξουν, πού να εστιάσουν και τι ύφος θέλετε να χρησιμοποιήσουν, και εκείνοι θα ετοιμάσουν κείμενα που ταιριάζουν στο στυλ και τον χαρακτήρα της επιχείρησής σας.